Oradea.ro

Expoziția de fotografie „Aufarbeitung. RDG și România în cultura memoriei”
2024-11-21 08:00 - 2024-12-02 16:30 (Europe/Helsinki) | Bihor
Muzeul Țării Crișurilor Oradea – Complex Muzeal, împreună cu Institutul de Investigare a Crimelor Comunismului și Memoria Exilului Românesc (IICCMER) și Ambasada Republicii Federale Germania în România anunță deschiderea expoziției de fotografie „Aufarbeitung. RDG și România în cultura memoriei”, care va avea loc joi, 21 noiembrie 2024, începând cu ora 12.00, la Muzeul Orașului Oradea (P-ța Emanuil Gojdu nr. 39-41).
Formată din 30 de panouri menite să creeze o experiență vizuală inedită, expoziția foto-documentară analizează felul în care regimul comunist este receptat și analizat în cele două țări la 35 de ani de la transformările politice și structurale din Europa Centrală și de Est.
Proiectul a fost realizat de Ambasada Germaniei împreună cu IICCMER și Fundaţia Federală pentru Reevaluarea Dictaturii SED, în colaborare cu Goethe-Institut, centrele culturale germane și numeroase alte organizații partenere române și germane, cu sprijinul Agenţiei Naționale de Presă AGERPRES.
Expoziţia este dedicată marcării, în anul 2024, a căderii Zidului Berlinului şi a Revoluţiei din România din 1989. Expoziția itinerantă a fost programată să fie expusă în 10 orașe din România, în București, Brașov, Sibiu, Râmnicu Sărat, Ștefănești, Craiova, Timișoara, Iași, Cluj-Napoca și, respectiv, Oradea.
Expoziția va putea fi vizitată până pe data de 2 decembrie 2024, de marți până duminică, între orele 9.00-17.00.
Elevii și profesorii interesați se pot programa pentru lecții deschise în cadrul expoziției, susținute de dr. Cristina Liana Pușcaș, muzeograf la secția Muzeul Orașului Oradea, la numărul de telefon 0771 741 331.

Târgul de Crăciun Oradea
2024-11-29 - 2024-12-26 | Piața Unirii, Oradea, Piața Unirii, Oradea, Bihor, România
Vino să te bucuri de magia sărbătorilor de iarnă la Târgul de Crăciun Oradea! Te așteaptă căsuțe cu bunătăți, dulciuri ca-n copilărie, cadouri meșteșugite și însuși Moș Crăciun. Serile sunt animate de spectacole tradiționale de colinde și concerte cu artiști de top, într-o atmosferă de poveste, sub mii de luminițe fermecate.
